Document ID: 31987R0472

*****
ΚΑΝΟΝΙΣΜΟΣ (ΕΟΚ) αριθ. 472/87 ΤΗΣ ΕΠΙΤΡΟΠΗΣ
της 16ης Φεβρουαρίου 1987
που τροποποιεί τον κανονισμό (ΕΟΚ) αριθ. 2169/86 για τον καθορισμό των λεπτομερειών εφαρμογής όσον αφορά τον έλεγχο και την καταβολή των επιστροφών στην παραγωγή των σιτηρών και της ορύζης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2),
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1449/86 (4),
τον κανονισμό (ΕΟΚ) αριθ. 1009/86 του Συμβουλίου της 25ης Μαρτίου 1986 για τον καθορισμό των γενικών κανόνων που εφαρμόζονται στις επιστροφές στην παραγωγή στους τομείς των σιτηρών και του ρυζιού (5), και ιδίως το άρθρο 6,
Εκτιμώντας:
ότι ο κανονισμός (ΕΟΚ) αριθ. 2169/86 της Επιτροπής (6) ορίζει την απαίτηση ότι όταν χρησιμοποιείται βασικό άμυλο για την παραγωγή ενός από τα εγκεκριμένα προϊόντα, πρέπει να έχει καθαρότητα τουλάχιστον 97 % προκειμένου να επωφεληθεί από την ενίσχυση στην παραγωγή· ότι είναι αναγκαίο να καθοριστεί κοινή μέθοδος ελέγχου του επιπέδου αυτού καθαρότητος για να διασφαλισθεί ότι οι ίδιες διαδικασίες ακολουθούνται σε όλα τα κράτη μέλη· ότι η μέθοδος που εμφαίνεται στο παράρτημα V του κανονισμού (ΕΟΚ) αριθ. 1061/69 της Επιτροπής της 6ης Ιουνίου 1969 περί ορισμού της μεθόδου αναλύσεως για την εφαρμογή του κανονισμού (ΕΟΚ) αριθ. 1059/69 περί του καθεστώτος ανταλλαγών που εφαρμόζεται σε ορισμένα εμπορεύματα προερχόμενα από τη μεταποίηση γεωργικών προϊόντων (7), όπως τροποποιήθηκε τελευταία από τον κανονισμό (ΕΟΚ) αριθ. 1822/86 (8), είναι επί του παρόντος η καταλληλότερη διαθέσιμη μέθοδος, μολονότι είναι αναγκαίο να γίνουν ορισμένες προσαρμογές· ότι ωστόσο, δεδομένων των προβλημάτων τα οποία ενδέχεται να παρατηρηθούν σε ορισμένα κράτη μέλη κατά τη χρησιμοποίηση αυτής της μεθόδου, πρέπει να προβλεφθεί να χρησιμοποιηθεί, κατά τη διάρκεια μεταβατικής περιόδου, η «τροποποιημένη μέθοδος πολοσκοπίσεως Ewers», η οποία χρησιμοποιείται συνήθως για τον προσδιορισμό του αμύλου που περιέχεται σε ορισμένα προϊόντα σιτηρών· ότι για να εξασφαλισθεί ένας ενιαίος τρόπος μετρήσεως σ' όλα τα κράτη μέλη, πρέπει να περιληφθεί στον κανονισμό (ΕΟΚ) αριθ. 2169/86 μέθοδος για τον προσδιορισμό της περιεκτικότητας σε υγρασία του αμύλου·
ότι θα πρέπει να τροποποιηθεί ο κανονισμός (ΕΟΚ) αριθ. 2169/86 για να περιλάβει την αναφορά σ' αυτές τις μεθόδους·
ότι ο κανονισμός (ΕΟΚ) αριθ. 2169/86 καθορίζει, για ορισμένα παράγωγα προϊόντα αμύλου που χρησιμοποιούνται στην παρασκευή των εγκεκριμένων προϊόντων σε υγρή μορφή, το περιεχόμενο σε ξηρή ουσία που απαιτείται για την πληρωμή ολόκληρης της επιστροφής· ότι η ξηρή ουσία που περιέχεται στο σορβίτη δεν αντιστοιχεί με την εν λόγω ξηρή ουσία που περιέχεται στο σορβίτη που χρησιμοποιείται στα εγκεκριμένα προϊόντα· ότι, κατά συνέπεια, πρέπει να τροποποιηθεί ανάλογα ο κανονισμός (ΕΟΚ) αριθ. 2169/86·
ότι η Επιτροπή Διαχείρισης Σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2169/86 τροποποιείται ως εξής:
1. Το παράρτημα γίνεται παράρτημα Ι.
2. Η τελευταία φράση της υποσημείωσης (1) του παραρτήματος Ι αντικαθίσταται από το ακόλουθο κείμενο:
«Η περιεκτικότητα σε ξηρά ουσία του αμύλου προσδιορίζεται χρησιμοποιώντας τη μέθοδο που εμφαίνεται στο παράρτημα ΙΙ του κανονισμού (ΕΟΚ) αριθ. 1908/84 της Επιτροπής (ΕΕ αριθ. L 178 της 5. 7. 1984, σ. 22).
Όταν η επιστροφή στην παραγωγή πληρώνεται για το άμυλο που υπάγεται στην κλάση 11.08 του κοινού δασμολογίου, η καθαρότητα του αμύλου στην ξηρά ουσία πρέπει να είναι τουλάχιστον 97 %.
Κατά τον προσδιορισμό του βαθμού καθαρότητας του αμύλου, η μέθοδος που θα χρησιμοποιηθεί περιλαμβάνεται στο παράρτημα ΙΙ του παρόντος κανονισμού.»
3. Οι αναφορές στην υποσημείωση (2) στην περιγραφή των προϊόντων που υπάγονται στις διακρίσεις 29.04 Γ ΙΙΙ α) και 38.19 Τ Ι του κοινού δασμολογίου, στο τμήμα Β του παραρτήματος Ι αντικαθίστανται από τις αναφορές στην υποσημείωση (3).
4. Στο παράρτημα Ι προστίθεται η ακόλουθη υποσημείωση (3):
«(3) Η επιστροφή στην παραγωγή πληρώνεται για το σορβίτη σε υδατικό διάλυμα περιεκτικότητας σε ξηρή ουσία τουλάχιστον ίσης με 70 %. Στην περίπτωση που η περιεκτικότητα σε ξηρή ουσία είναι μικρότερη από 70 %, η επιστροφή στην παραγωγή θα αποτελέσει αντικείμενο προσαρμογής με βάση τον παρακάτω τύπο:
1.2 // Πραγματικό ποσοστό
της ξηράς ουσίας
70
// x επιστροφή στην παραγωγή.»
5. Το παράρτημα του παρόντος κανονισμού προστίθεται ως παράρτημα ΙΙ.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Φεβρουαρίου 1987.

Labels: 17
6